არიენ რობენი

არიენ რობენი ( დ. 23 იანვარი, 1984) — ნიდერლანდელი ფეხბურთელი. ამპლუით თავდამსხმელია, თუმცა ასევე თამაშობს გარემარბად და წინ წაწეული ნახევარმცველის პოზიციაზე. ცნობილია დრიბლინგით, სისწრაფითა და მარჯვენა ფლანგიდან მარცხენა ფეხით განხორციელებული ზუსტი, გრძელი დარტყმებით. იყო ნიდერლანდების ეროვნული საფეხბურთო ნაკრების წევრი და მის რიგებში მონაწილეობა მიიღო ევროპის 2004, 2008, 2012 წლების ჩემპიონატებსა და მსოფლიოს 2006, 2010 და 2014 წლების ჩემპიონატებში. არის 2013 წლის უეფა-ს ჩემპიონთა ლიგის გამარჯვებული და ამავე გათამაშების ფინალური მატჩის საუკეთესო ფეხბურთელი.

რობენი პირველად ცნობილი გახდა საფეხბურთო კლუბ „გრონინგენში“, სადაც ის თამაშობდა 2000 წლიდან 2001 წლამდე. ორი წლის შემდეგ არიენი სათამაშოდ „PSV“-ში გადავიდა, რომლის რიგებშიც ნიდერლანდების წლის ახალგაზრდა ფეხბურთელი გახდა და კლუბთან ერთად ერედივიზიაც მოიგო. მომდევნო საფეხბურთო სეზონში რობენთან კონტრაქტის გაფორმება ბევრ ინგლისურ კლუბს სურდა და ხანგრძლივი მოლაპარაკებების შემდეგ ფეხბურთელი „ჩელსის“ შეუერთდა.

კლუბში რობენის დებიუტი ტრავმის გამო გადაიდო, თუმცა დაბრუნების შემდეგ ის გუნდს პრემიერლიგის ზედიზედ ორჯერ მოგებაში დაეხმარა და 2004 წლის ნოემბერში ლიგის თვის საუკეთესო ფეხბურთელადაც დაასახელეს. 2007 წელს არიენმა „ჩელსი“ დატოვა და სათამაშოდ ესპანეთში, მადრიდის „რეალში“ გადავიდა. სამეფო კლუბს ეს ტრანფერი €35 მილიონი ევრო დაუჯდა.
2009 წლის აგვისტოში რობენი მიუნხენის „ბაიერნმა“ €25 მილიონი ევროს სანაცვლოდ შეიძინა. ნიდერლანდელმა ფეხბურთელმა გერმანიის ბუნდესლიგის სადებიუტო მატჩშივე ორი გოლი გაიტანა. იმავე სეზონში რობენმა კლუბთან ერთად ბუნდესლიგა მოიგო და უეფა-ს ჩემპიონთა ლიგის ფინალშიც გავიდა. თავად ფეხბურთელმა კი უკანასკნელი რვა წლის განმავლობაში 5 საჩემპიონო ტიტული მოიგო. სეზონის ბოლოს არიენ რობენი გერმანიის წლის ფეხბურთელად დაასახელეს. მიუნხენის „ბაიერნთან“ ერთად გავიდა 2013 წლის უეფა-ს ჩემპიონთა ლიგის ფინალში, სადაც დორტმუნდის „ბორუსია“ დაამარცხა, გახდა ლიგის გამარჯვებული და ფინალის საუკეთესო ფეხბურთელის ტიტულიც მოიპოვა.

 ადრეული წლები 
რობენი ნიდერლანდების ჩრდილო-აღმოსავლეთით, გრონინგენის სატელიტ ქალაქ ბედუმში დაიბადა. ფეხბურთის თამაში ადრეული ასაკიდანვე დაიწყო და ვილ კურვერის მეთოდს მისდევდა. რობენის ბურთის ფლობა და უბადლო ტექნიკა შეუმჩნეველი არ დარჩენია იქაური ფეხბურთის მესვეურებს და ახალგაზრდა არიენი მალევე ჩაირიცხა „გრონინგენის“ რეგიონალურ კლუბში. სწორედ იქ განავითარა ბურთის მარჯვენა ფეხიდან მარცხენაზე გადატანის თავისი ბრწყინვალე სტილი, რამაც მისი თამაში შესამჩნევად სანახაობრივი გახადა.

 საკლუბო კარიერა 
 გრონინგენი 
რობენი თავის პირველ პროფესიონალურ კლუბ გრონინგენში 1999–2000 წლების სეზონში გამოდიოდა. ლიგის თამაშებში გაიტანა 3  გოლი. კლუბის მწვრთნელმა იან ვან დეიკმა 2000 წლის ნოემბერში თავდამსხმელი რობენი „ტვენტეს“ წინააღმდეგ თამაშში გუნდის გაფართოებულ შემადგენლობაში შეიყვანა, თუმცა არიენს მოედანზე გამოსვლა დეკემბრამდე არ მოუწია. 2000 წლის 3 დეკემბერს „ვალვიიკის“ წინააღმდეგ მატჩის 79-ე წუთზე გრონინგენის ფეხბურთელი ლეონარდო დოს სანტოს სილვა დაშავდა და მოედანზე მის ნაცვლად არიენ რობენი გამოჩნდა. ზამთრის შემდეგ, რობენი ძირითად შემადგენლობაში დამკვიდრდა. პირველი სეზონის ბოლოს რობენი წლის ფეხბურთელად დაასახელეს. არიენმა თანაგუნდელ ჟორდი ჰაისტრიტთან ერთად გრონინგენის ახალგაზრდული აკადემიის სიძლიერე დაამტკიცა. რობენი შემდეგ სეზონშიც გრონინგენში დარჩა. 2001-2002 წლების სეზონში მოედანზე 28  მატჩში გამოჩნდა და ექვსი გოლიც გაიტანა. მომდევნო წელს გრონინგენმა არიენი €3.9 მილიონ ევროდ „PSV-ს“ მიჰყიდა.

 PSV 
„PSV-ში“ პირველ სეზონში 2002-03 წლებში არიენ რობენმა ჩაატარა 33 მატჩი და 12 გოლი გაიტანა. იმავე წელს დაასახელეს „PSV-ს წლის თანამოთამაშედ“. რობენი მატეა კეჟმანთან ერთად უტევდა მოწინააღმდეგის კარს, მათ შემტევ წყვილს გულშემატკივრებმა „ბეტმენი და რობენი“ უწოდეს. რობენმა წლის ტალანტის წოდებაც მიიღო და კლუბს ნიდერლანდების ერედივიზიონში მე-17-ჯერ გაჩემპიონებაშიც დაეხმარა. შემდეგ წელს ერედივიზონში, „PSV-მ“ უშუალო კონკურენტს „აიაქსს“ ვერ გაუწია კონკურენცია და ლიგაში მეორე ადგილზე გავიდა. რობენი ლონდონში ჩავიდა და „მანჩესტერ იუნაიტედის“ მწვრთნელ სერ ალექს ფერგიუსონს შეხვდა. ფერგიუსონის შემოთავაზება, როგორც რობენისთვის, ასევე ეინდჰოვენური კლუბისთვის, ძალიან დაბალი იყო; „PSV-ს“ თავმჯდომარემ ჰარი ვან რაიიმ განაცხადა, რომ მანჩესტერელებმა შემოთავაზებული €7 მილიონით მაქსიმუმ რობენის ავტოგრაფის მაისურის ყიდვა შეძლონ. დაუყოვნებლივ, ჩელსის მფლობელმა რომან აბრამოვიჩმა ნიდერლანდელებს რობენის სანაცვლოდ €18 მილიონი ევრო (£12.1 მილიონი ფუნტი) შესთავაზა. „PSV“ შემოთავაზებას დათანხმდა. „PSV-ში“ სეზონის ბოლო რობენისთვის წარუმატებელი აღმოჩნდა. ის ორჯერ დაშავდა და რამდენიმე თამაში გამოტოვა. სეზონის ბოლოს რობენმა ერედივიზონში ჩატარებულ 23 მატჩში 5 გოლი გაიტანა.

 ჩელსი 
რობენის „ჩელსიში“ დებიუტი 2004 წლის ნოემბრამდე ვერ შედგა, რადგან სეზონის დასაწყისში, ამხანაგურ მატჩში, სადაც ჩელსი იტალიურ „რომას“ ხვდებოდა, ნიდერლანდელი დაშავდა. ოლივიე დაკურის წინააღმდეგ ორთაბრძოლაში რობენმა მარჯვენა ფეხის ტერფი იღრძო. ამ დროის განმავლობაში ექიმებმა არიენის ერთ-ერთი სათესლე ჯირკვლის უჩვეულო ზრდა შეამჩნიეს. ჩატარდა სასწრაფო შემოწმება სათესლე ჯირკვლის სიმსივნეზე, შედეგი უარყოფითი იყო.

პრემიერლიგის 2004-05 წწ. სეზონში რობენი ჩელსის დამრტყმელ ძალად იქცა და 2004 წლის ნოემბერში პრემიერლიგის თვის საუკეთესო ფეხბურთელადაც დაასახელეს. ნიდერლანდელმა ფეხბურთელმა ის სეზონი 7 გოლით დაასრულა. იმავე სეზონში წარადგინეს პროფესიონალური ფეხბურთის ასოციაციის წლის ახალგაზრდა ფეხბურთელის ნომინაციაზე, თუმცა ეს ჯილდო უეინ რუნიმ მიიღო. 2005 წლის თებერვალში რობენი „ბლექბერნ როვერსის“ წინააღმდეგ თამაშისას კვლავ დაშავდა, ამჯერად უკვე მძიმედ, რამაც არ მისცა საშუალება ეთამაშა ჩემპიონთა ლიგის გათამაშებაში. იმ სეზონში ინგლისური კლუბი ტურნირის ნახევარფინალში გავიდა. რობენი გუნდის შემადგენლობაში 2005–06 წლების სეზონში დაბრუნდა და მალევე ჩელსის მარცხენა, შემტევი ფრთის განუყოფელ ნაწილად იქცა. არიენმა 28 მატჩში ექვსი ბურთი გაიტანა და კლუბთან ერთად ზედიზედ მეორედ მოიგო პრემიერ ლიგა.

2005–06 წწ. სეზონში რობენსა და „ლივერპულის“ მეკარე პეპე რეინას შორის არასპორტული ინციდენტი მოხდა. სტემფორდ ბრიჯზე ჩელსისა და ლივერპულს შორის გამართულ ლიგის ბოლო მატჩში, რომელიც ლონდონურმა კლუბმა, ანგარიშით 2–0 მოიგო, რეინამ რობენს, მისგან რამდენიმე პროვოკაციული სიტყვების მოსმენის შემდეგ, სახეში ხელი ჩაარტყა. ნიდერლანდელი მინდორზე დაეცა. რეინა მოედნიდან გააძევეს. პრესასთან რეინამ განაცხადა, რომ რობენს მსახიობური მონაცემების წყალობით, არ გაუჭირდებოდა ოსკარის პრემიის მოპოვება. ლივერპულის მწვრთნელმა რაფაელ ბენიტესმა კი მატჩის დასრულების შემდეგ ჟურნალისტებთან იხუმრა, რომ „დაშავებულ“ რობენს საავადმყოფოში მალე მოინახულებდა. 2006 წლის 23 დეკემბერს „უიგან ატლეტიკის“ წინააღმდეგ ორი საგოლე გადაცემითა და გამარჯვების გოლით რობენი მატჩის საუკეთესო ფეხბურთელად დასახელდა.


2007 წლის 20 იანვარს არიენმა მორიგი ტრავმა ლივერპულთან მატჩისას მიიღო. დაბრუნება რობენმა „მიდლსბროს“ წინააღმდეგ 3–0 გამარჯვებით აღნიშნა. 2007 წლის ინგლისის თასის ფინალში „არსენალის“ წინააღმდეგ, მოედანზე მატჩის 45-ე წუთზე კლოდ მაკელელეს ნაცვლად გამოჩნდა და დიდიე დროგბას გამარჯვების გოლიც გაატანინა. ჩემპიონთა ლიგის 2006–07 წლების სეზონის 1/8 ფინალურ მატჩში „პორტოს“ წინააღმდეგ გოლი გაიტანა. ის თამაში ჩელსიმ ანგარიშით 3–2 მოიგო. 2007 წლის მარტში რობენმა მუხლის ოპერაცია ჩაიტარა, ექიმებმა მოედანზე გასვლა ოთხი კვირით აუკრძალეს. მისი დაბრუნება ჩემპიონთა ლიგის იმავე სეზონის ნახევარფინალურ მატჩში, „ლივერპულის“ წინააღმდეგ შედგა. შეხვედრა თერთმეტმეტრიანების სერიამდე მივიდა. რობენის დარტყმული პენალტი პეპე რეინამ მოიგერია და ჩელსი გათამაშებიდან გამოვარდა. კლუბის რიგებში მისი ბოლო მატჩი 2007 წლის ლიგის თასის ფინალში, „მანჩესტერ იუნაიტედის“ წინააღმდეგ შედგა. რობენი თამაშში 45-ე წუთზე, ჯო კოულის ნაცვლად ჩაერთო, თუმცა 108-ე წუთზე თავად რობენი ეშლი კოულიმ შეცვალა. ფინალი ჩელსიმ მოიგო. ესპანური კლუბი „რეალ მადრიდი“ ჩელსის ორი ფეხბურთელით იყო დაინტერესებული. რეალის მწვრთნელი ბერნდ შუსტერი კლუბში მიხაელ ბალაკს ითხოვდა, გუნდის პრეზიდენტის, რამონ კალდერონის ფავორიტი კი რობენი იყო. ნიდერლანდელი ფეხბურთელი ესპანური გაზეთის AS რეპორტიორებთან თქვა: „მე არ ვიცი შეთანხმება როდის იქნება მიღწეული. მინდა გავუგზავნო გზავნილი რეალის გულშემატკივრებს, მაგრამ არ შემიძლია ამის გაკეთება, სანამ ჩემი მომავალი არ დალაგდება.“

რეალ მადრიდმა 2007 წლის აგვისტოში საბოლოოდ დაასრულა მოლაპარაკებები და რობენიც ლა ლიგაში აღმოჩნდა. ტრანსფერთან დაკავშირებთან მან ჩელსის ოფიციალურ საიტს განუცხადა: „კლუბის დატოვება რთული იყო, რადგან ჩელსიში ბრწყინვალე სამი წელი გავატარე და გავიჩინე ბევრი მეგობარი. არ მქონდა დრო, რომ ლონდონელ გულშემატკივრებს დავმშვიდობებოდი, რადგან მოლაპარაკებები დასრულდა ოთხშაბათს, 22 საათზე, მეორე დილით კი უნდა გავფრენილიყავი. თუ გამომიჩნდა ერთი თავისუფალი დღე, აუცილებლად დავბრუნდები ლონდონში და დავემშვიდობები ჩელსის ფანებს, რადგან მე მათთვის მადლობის გადახდა მმართებს. ამ სამი წლის მაძილზე სწორედ მათთან ერთად მოვიგე ყველა თასი და ლიგა ინგლისში.“

 რეალ მადრიდი 
2007 წლის 22 აგვისტოს რობენმა „რეალ მადრიდთან“ ხუთწლიან კონტრაქტს მოაწერა ხელი, ამ ტრანსფერში „რეალმა“ „ჩელსის“ £24 მილიონი გირვანქა სტერლინგი გადაუხადა (€ 35 მილიონი ევრო). ეს შენაძენი „რეალისთვის“ გადახდილი თანხის მიხედვით ზინედინ ზიდანის, ლუიშ ფიგუს, დეივიდ ბექჰემისა და რონალდოს შემდეგ, რიგით მეხუთე იყო.Robben determined to prove his worthReal secure Robben & Heinze. არიენის დებიუტი ლა ლიგაში იმავე წლის 18 სექტემბერს შედგა. ჩემპიონთა ლიგის მატჩში, სადაც ესპანური კლუბი ბრემენის „ვერდერს“ ეთამაშებოდა, რობენი მოედანზე რაულის ნაცვლად გამოჩნდა. რეალმა შეხვედრაში ანგარიშით 2–1 გაიმარჯვა. ლიგაში ნიდერლანდელის დებიუტი 23 სექტემბერს, „ვალიადოლიდთან“ შეხვედრაში შედგა: რობენმა როისტონ დრენტე შეცვალა. თამაში საყაიმო ანგარიშით 1–1 დასრულდა. 2 იანვარს რობენმა პირველი ესპანური გოლი ესპანეთის თასზე, „ალიკანტეს“ წინააღმდეგ შეხვედრაში გაიტანაGuti salva al Real Madrid del desastre.2008 წლის 10 თებერვალს, ვალიადოლიდის წინააღმდეგ მატჩში კი რობენმა ლა ლიგაში პირველი გოლი გაიტანა. რეალმა ის შეხვედრა გრანდიოზული ანგარიშით, 7–0 მოიგო. არიენ რობენი რომ დიდ ძალას წარმოადგენდა „რეალისთვის“, ნიდერლანდელმა უამრავ მატჩში დაამტკიცა. იმ სეზონზე ჩატარებულ 28 მატჩში 5 გოლი გაიტანა. „რეალმა“ წინასწარ გაინაღდა ესპანეთის ჩემპიონობა. რობენმა ქვეყნის ჩემპიონის მესამე ტიტული მოიპოვა. 2008 წლის 7 მაისს გაიმართა ელ კლასიკო, რომლის შედეგი „რეალის“ გაჩემპიონების გზაზე არაფერს შეცვლიდა. სანტიაგო ბერნაბეუზე „რეალმა“ ბარსელონა 4–1 გაანადგურა, რაშიც გადამწყვეტი როლი რობენმა შეასრულა. მან ბრწყინვალედ ითამაშა და საკუთარ აქტივს კიდევ ერთი ესპანური გოლი შემატა.

ნიდერლანდელმა „რეალის“ ნახევარდაცვაში თავისი საკვანძო როლი 2008–09 წლების სეზონშიც შეინარჩუნა: ითამაშა 35 მატჩში და რვა გოლიც გაიტანა. მიუხედავად იმისა, რომ არიენი ესპანური გუნდისთვის უმნიშვნელოვანესი ფეხბურთელი იყო, „რეალის“ პრეზიდენტად ფლორენტინო პერესის მოსვლისა და გუნდის მიერ კრიშტიანუ რონალდუს და კაკას შეძენის შემდეგ, რობენს ძირითადი შემადგენლობიდან ამოვარდნის საფრთხე დაემუქრა. მადრიდული კლუბი დათანხმდა მიუნხენის „ბაიერნის“ შემოთავაზებას, გაეყიდა არიენი გერმანულ კლუბში €25 მილიონი ევროს სანაცვლოდ თავად რობენი აცხადებდა, რომ მას არ სურდა „რეალის“ დატოვება, თუმცა იძულებული იყო ეს გაეკეთებინა, რადგან კლუბმა მისი გაყიდვა გადაწყვიტა.

 მიუნხენის ბაიერნი 
2009–10
2009 წლის ზაფხულში რობენი რეალი 25 მლნ ევროს სანაცვლოდ მიუნხენის „ბაიერნს“ გაყიდვას დათანხმდაBayern Munich seal Robben signingRobben agrees Bayern move. 2009 წლის 28 აგვისტოს ბაიერნის ფეხბურთელი გახდა და 4 წლიან კონტრაქტს მოაწერა ხელიRobben ya es jugador del Bayern. კლუბში რობენს 10 ნომრიანი მაისური მისცეს. ბაიერნში ამ ნომრით ბოლოს არიენის თანამემამულე როი მაკაი გამოდიოდაArjen Robben completes switch to Bayern. რობენმა „ბაიერნში“ გადასვლასთან დაკავშირებით მედიასთან აღნიშნა: „აქ თავს კარგად ვგრძნობ. ეს დიდი კლუბია, დიდი ისტორიით და მიხარია, რომ აქ ვარ“. ბუნდესლიგაში არიენის დებიუტი 29 აგვისტოს, გერმანიის წინა წლის ჩემპიონ კლუბ „ვოლფსბურგთან“ მატჩში შედგა. შეხვედრაში ნიდერლანდელმა ორი გოლი გაიტანაGet set for the «Baylacticos» as Robben and Ribéry prove deadly. 30 სექტემბერს ჩემპიონთა ლიგის შეხვედრაში, სადაც მიუნხენური კლუბი ტურინის „იუვენტუსს“ ხვდებოდა, არიენმა ტრავმა მიიღო და ერთი თვე იუქმა. რობენი ბუნდესლიგის მეორე წრეში დაბრუნდა. „ჰოფენჰაიმთან“ თამაშში ნიდერლანდელმა თავი გამოიჩინა და მატჩის საუკეთესო ფეხბურთელადაც დაასახელეს. არიენმა მომდევნო შეხვედრებშიც („ვერდერთან“ და „მაინცთან“) ბრწყინვალედ ითამაშა. მომდევნო მატჩში, „ვოლფსბურგის“ წინააღმდეგ, რობენმა გოლი უკვე მეორე წუთზე გაიტანა, „ბაიერნმა“ 3:1 მოიგო. ჩემპიონთა ლიგის 1/8 ფინალში რობენის მიერ „ფიორენტინას“ კარში გატანილმა ბრწყინვალე გოლმა „ბაიერნს“ გამარჯვება და 1/4 ფინალის საგზური მოუტანა; 4 დღის შემდეგ არიენის დუბლმა მიუნხენური კლუბი „გერმანიის ჩემპიონი“ ტურნირის დასრულებამდე რამდენიმე ტურით ადრე გახადა. 2010 წლის 25 მარტს გერმანიის საფეხბურთო თასის ნახევარფინალში რობენმა „შალკე 04-ს“ გაუტანა და „ბაიერნი“ ტურნირის ფინალში გაიყვანა. ამ თამაშის შემდეგ მიუნხენელთა დამრიგებელმა, ლუის ვან გაალმა არიენს „შეუდარებელი“ უწოდა. ჩემპიონთა ლიგის 1/4 ფინალში, ამავე გათამაშების წინა წლის ფინალისტ გუნდ „მანჩესტერ იუნაიტედთან“ რობენის გატანილმა გოლმა მიუნხენელებს ნახევარფინალის საგზური მოუტანა; გოლი ძალიან ლამაზი გამოდგა.

გერმანულმა კლუბმა იმ წელს ქვეყნის ჩემპიონატი და თასი მოიგო, ასევე ჩემპიონთა ლიგის ფინალშიც გავიდა, სადაც მილანის „ინტერთან“ დამარცხდა. თავად რობენი გერმანიის წლის ფეხბურთელად, ხმათა 71,2 %-ით დაასახელეს. რობენმა წლის ბოლოს აღნიშნა:
„საოცარია, მაგრამ ეს იყო საუკეთესო სეზონი ჩემს კარიერაში. მიუნხენში თავს პირველი დღიდან კარგად ვგრძნობდი. აქ მე ძალიან თბილად მიმიღეს. „ბაიერნში“ თავს კომფორტულად ვგრძნობ, ამან მომცა საშუალება, მთელი სეზონის განმავლობაში კარგ ფორმაში ვყოფილიყავი.“რობენი: ეს იყო ერთ-ერთი საუკეთესო სეზონი ჩემს კარიერაში.

უეფა-ს ჩემპიონთა ლიგის 2012 წლის ფინალი. დამარცხებული მიუნხენელები: ბასტიან შვაინშტაიგერი, არიენ რობენი და მათი მწვრთნელი იუპ ჰაინკესი.|280პქ|მარცხნივ|მინიატიურა

2010–11
2010-11 წლების ბუნდესლიგა რობენისთვის უიღბლოდ დაიწყო. მას ნიდერლანდელს მსოფლიო თასზე მიღებული ტრავმა გაუმწვავდა და არიენს 2011 წლის იანვრამდე არ გამოსულა. მიუნხენური კლუბის თავმჯდომარემ კარლ-ჰაინც რუმენიგემ განაცხადა: „რა თქმა უნდა, მიუნხენის ბაიერნი ძალიან გაბრაზებულია“ (ნიდერლანდების საფეხბურთო კავშირზე). „ამის შემდეგ, ჩვენი ფეხბურთელის ეროვნულ ნაკრებში დაშავების შემთხვევაში, აუცილებლად კონპენსაციას მოვითხოვთ.“ 
არიენის დაბრუნება 2011 წლის 15 იანვარს „ვოლფსბურგთან“ მატჩში შედგა.

რობენი წარდგენილი იყო „უეფა-ს ჩემპიონთა ლიგის საუკეთესო ნახევარმცველის“ ნომინაციაზე, თუმცა ეს ჯილდო მისმა თანამემამულემ უესლი სნეიდერმა მიიღო. არიენი ასევე ნომინირებული იყო ფიფა-ს ოქროს ბურთზე და ფერენც პუშკაშის ჯილდოზე, რომელიც საუკეთესო გოლის ავტორს გადაეცემა. რობენი ასევე შეიყვანეს „პროფესიონალ ფეხბურთელთა საერთაშორისო ფედერაციის“ შემადგენლობაში. ნიდერლანდელმა მართლაც ბრწყინვალე სეზონი ჩაატარა.

2011–12
2012 წლის 3 მაისს ცნობილი გახდა, რომ არიენმა მიუნხენის ბაიერნთან კონტრაქტი 2015 წლამდე გაახანგრძლივა.
2012 წლის 23 აპრილს უეფა-ს ჩემპიონთა ლიგის ნახევარფინალის საპასუხო შეხვედრაში ბაიერნი უძლიერესის ვინაობას მადრიდში, ჟოზე მოურინიოს გაწვრთნილ „რეალ მადრიდის“ წინააღმდეგ არკვევდა. მატჩის დასაწყისშივე მიუნხენური კლუბი 2:0 მარცხდებოდა, თუმცა პირველ ტაიმშივე რობენმა ერთი გოლი გაიტანა და ორმატჩიან დავაში საერთო ანგარიში 3:3 გახადა. ამის შემდეგ არც ძირითად და არც დამატებით დროში გოლი აღარ გასულა. თერთმეტმეტრიანების სერიაში კი მიუნხენელებმა მადრიდელებს 3:1 აჯობეს.

უეფა-ს ჩემპიონთა ლიგის 2012 წლის ფინალში, ალიანც არენაზე „ბაიერნი“ „ჩელსის“ დაუპირისპირდა და ძირითადი დრო 1:1 დასრულდა. რობენს დამატებით დროში მიეცა შანსი თავისი გუნდი გაეყვანა წინ, თუმცა არიენის დარტყმული პენალტი ჩელსის მეკარე პეტრ ჩეხმა აიღო. თამაში მივიდა თერთმეტმეტრიანების სერიამდე, რომელიც ლონდონურმა კლუბმა მოიგო. ეს იყო მეოთხე დიდი ტურნირის ფინალი (მსოფლიო ჩემპიონატის ფინალი, ორი ჩემპიონთა ლიგის ფინალი და გერმანიის თასის ფინალი), რომელშიც არიენი დამარცხდა. სამი დღის შემდეგ ამავე სტადიონზე „ბაიერნი“ ნიდერლანდების ეროვნული ნაკრებთან ამხანაგურ მატჩს ატარებდა. რობენი მოედანზე თამაშის მეორე ნახევარში გამოჩნდა. ნიდერლანდელს გულშემატკივრები უარყოფითად შეხვდნენ: არიენის ბურთთან ყოველ შეხებას ტრიბუნებიდან გამაყრუებელი სტვენა მოყვებოდა. მაშინ ალაპარაკდნენ რობენის მიერ მიუნხენის შესაძლო დატოვების შესახებ.

2012–13
2012–13 წწ. სეზონში მიუნხენურმა კლუბმა კვლავ მიაღწია ჩემპიონთა ლიგის ფინალამდე, რომელიც გერმანული გამოდგა. ბაიერნს „დორტმუნდის ბორუსია“ დაუპირისპირდა. მატჩის მე-60 წუთზე მიუნხენელები მარიო მანჯუკიჩმა დააწინაურა, ხოლო 89-ე წუთზე არიენ რობენმა გამარჯვების გოლი (2:1) გაიტანა და მიუნხენის „ბაიერნს“ მეხუთე ევროპის ჩემპიონ კლუბთა თასი მოუპოვა.
მატჩის საუკეთესო ფეხბურთელად უეფა-მ რობენი დაასახელა.

2013–14
რობენმა 2013–14 წლების სეზონში პირველი გოლი გაიტანა გერმანიის სუპერთასზე, რომელშიც მიუნხენის ბაიერნი ბორუსია დორტმუნდმა ანგარიშით 4-2 დაამარცხა. არიენმა 2013 წლის 9 აგვისტოს, ბორუსია მენხენგლადბახის წინააღმდეგ, ბუნდესლიგის პირველ მატჩში ანგარიში გახსნა. ბაიერნმა ეს შეხვედრა ანგარიშით 3-1 მოიგო.
17 სექტემბერს, ჩემპიონთა ლიგის სასტარტო შეხვედრაში რობენმა, ალიანც არენაზე ცსკა მოსკოვს გაუტანა. ნიდერლანდელმა ჩემპიონთა ლიგის მომდევნო ორ შეხვედრაშიც გაიტანა; ბაიერნმა სტუმრად მანჩესტერ სიტიც დაამარცხა და 5 გამარჯვებითა და 1 მარცხით, ჯგუფში პირველი ადგილი დაიკავა.

2013 წლის 5 ოქტომბერს „ლევერკუზენის” წინააღმდეგ მატჩში რობენი ძირითად შემადგენლობაში ვერ მოხვდა და თამაშში მხოლოდ 71-ე წუთზე ჩაერთო. მედიით გავრცელდა ინფორმაცია, რომ არიენმა ამის გამო მთავარი მწვრთნელის, პეპ გვარდიოლას მისამართით უკმაყოფილება გამოთქვა. თუმცა ნიდერლანდელმა კონფლიქტი უარყო:

რა თქმა უნდა, ძირითად შემადგენლობაში ყოფნა მსურდა. ეს ყველა ფეხბურთელს უნდა. თუმცა, მატჩის წინ გამართული ბოლო ვარჯიშის დროს კუნთზე მცირე დისკომფორტი ვიგრძენი. ჩემი სათადარიგოთა სკამზე დატოვების მიზეზი სწორედ ეს იყო. გვარდიოლასთან არანაირი პრობლემა არ მაქვს.

23 ნოემბერს, მიუნხენის ბაერნმა ბორუსია დორტმუნდი სტუმრად, დორტმუნდში, სიგნალ იდუნა პარკზე ანგარიშით 3-0 დაამარცხა. მათ შორის ერთი გოლი რობენმა გაიტანა. 4 დეკემბერს, გერმანიის საფეხბურთო თასის შეხვედრაში აუგსბურგის წინააღმდეგ, რობენმა მარჯვენა მუხლზე ტრავმა მიიღო, რის გამოც ნიდერლანდელმა 2013 წლის ფიფა-ს მსოფლიო საკლუბო ჩემპიონატი გამოტოვა.

2014 წლის 1 მარტს რობენმა ჰეთ-თრიქი შეასრულა, ბაიერნმა შალკე 04 ანგარიშით 5–1 დაამარცხა.

2014 წლის 14 მარტს, რობენმა ბაიერნთან კონტრაქტი 2017 წლის ზაფხულამდე გაახანგრძლივა. მანამდე გერმანული პრესა იუწყებოდა, რომ რობენი ხელშეკრულებას 2015 წლის ივნისამდე დადებდა.

 თამაშის მანერა 
რობენს ბურთთან ერთად დიდი სიჩქარის განვითარება შეუძლია. ის, როგორც წესი, ფრთიდან მოკლე დისტანციაზე გარბის და მარცხენა ფეხით მეტოქის დაცვას გაჭრის. თავისუფალ სივრცეში გასვლის შემდეგ კარის კუთხისკენ დაბალ, ძლიერ და ზუსტ დარტყმას ახორციელებს. მის მიერ გოლების უმრავლესობა სწორედ ამ სტილით არის გატანილი. ამ მანევრის გარდა არიენი თავითაც კარგად ურტყამს.

 სანაკრებო კარიერა 
მინიატიურა|უესლი სნეიდერი, არიენ რობენი და ნაიჯელ დე იონგი, ევრო 2012, გერმანიის ნაკრების წინააღმდეგ მატჩი.
რობენმა ნიდერლანდების ნაკრების მაისურით 72 მატჩი ჩაატარა და 21 გოლი გაიტანა. მისი დებიუტი 2003 წლის 30 აპრილს პორტუგალიის ეროვნული ნაკრებთან ამხანაგურ მატჩში შედგა. თამაშის 77-ე წუთზე რობენმა მარკ ოვერმარსი შეცვალა. ამ მატჩში, რომელიც ფრედ, 1:1 დასრულდა, კიდევ ერთი ახალგაზრდა ფეხბურთელის, უესლი სნეიდერის დებიუტი შედგაKluivert marca un tanto histórico a pase de Makaay. 2003 წლის 11 ოქტომბერს, თავის მესამე სანაკრებო მატჩის, რომელშიც ნიდერლანდები მოლდოვის ეროვნული ნაკრებს ეთამაშებოდა, 88-ე წუთზე რობენმა პირველი სანაკრებო გოლი გაიტანა. მისმა გუნდა მეტოქე 5:0 დაამარცხა.

 ევრო 2004 
არიენის სანაკრებო კარიერაში პირველი საერთაშორისო შეჯიბრება ევრო 2004 იყო. რობენმა, ტურნირზე 4 შეხვედრაში მიიღო მონაწილეობა. ნიდერლანდების მწვრთნელმა დიკ ადვოკაატმა რობენთან ერთად სხვა ახალგაზრდა ფეხბურთელები, ჯონ ჰეიტინგა და უესლი სნეიდერიც მიიწვია ეროვნულ ნაკრებში. ევრო 2004-ზე ადვოკაატმა რობენი პირველად ჩეხეთის ნაკრებთან, ჯგუფური ეტაპის მატჩში მატჩის 66-ე წუთზე შემოიყვანა, რათა მიმდინარე ანგარიში (2:1) დაეცვა, თუმცა რობენის შემოსვლის შემდეგ ჩეხებმა ნიდერლანდელებს ორი უპასუხო ბურთი გაუტანეს და საბოლოოდ გაიმარჯვეს კიდეც, ანგარიშით 3:2. განხორციელებული ცვლილების გამო ადვოკაატი კრიტიკის ქარცეცხლში მოყვა. ამავე ტურნირის 1/4 ფინალში ნიდერლანდებისა და შვედეთის ეროვნული საფეხბურთო ნაკრებების დაპირისპირების ძირითადი დრო საყაიმო ანგარიშით, 0:0 დასრულდა. გუნდებმა ვერც დამატებით დროში შეძლეს გოლის გატანა. დაინიშნა თერთმეტმეტრიანების სერია. ძირითადი დამრტყმელებიდან რობენი ბოლო მივიდა პენალტის ნიშნულთან. ამ დროს ანგარიში 4:4 იყო. არიენმა თერთმეტმეტრიანი გადამწყვეტი დარტყმა ბრწყინვალედ შეასრულა და თავისი გუნდი 1/2 ფინალში გაიყვანა.

 2006 წლის მსოფლიო ჩემპიონატი 
რობენმა 2006 წლის მსოფლიო თასის საკვალიფიკაციო ეტაპზე ექვს თამაშში ორი გოლი გაიტანა. 2006 წლის მსოფლიო ჩემპიონატზე გასული ნიდერლანდების ეროვნული ნაკრები ჩემპიონატის გახსნის მატჩში სერბეთის საფეხბურთო ნაკრებს დაუპირისპირდა. შეხვედრის გამარჯვების გოლის ავტორს — არიენ რობენს, მატჩის საუკეთესო მოთამაშის ჯილდო გადაეცა. კოტ-დ’ივუარის საფეხბურთო ნაკრების წინააღმდეგ შეხვედრაში, რობენმა კვლავ მიიღო ეს ჯილდო და ტურნირის იმ 8 ფეხბურთელს შორისაც მოხვდა, ვისაც ერთზე მეტჯერ ჰქონდა მიღებული ეს ჯილდო.

 ევრო 2008 
ევრო 2008-ზე, ნიდერლანდების ეროვნული ნაკრების მწვრთნელმა მარკო ვან ბასტენმა თავისი გუნდის ტრადიციული ტაქტიკური მონახაზი 4-3-3-დან 4–2–3–1-ზე გადააწყო და უპირატესობა რაფაელ ვან დერ ვაარტს, უესლი სნეიდერსა და დირკ კუიტის ნახევარმცველთა ტრიოს მიანიჭა. რობენი იძულებული გახდა მარცხენა ფლანგზე, ძირითად შემადგენლობაში ადგილისთვის რობინ ვან პერსისთან ებრძოლა. საფრანგეთის ნაკრების წინააღმდეგ ჯგუფური ეტაპის მატჩში რობენი მეორე ტაიმში შეცვლაზე შემოვიდა და გოლიც გაიტანა. ნიდერლანდების ნაკრებმა ფრანგებს 4:1 აჯობა. მომდევნო მატჩშიც რუმინეთის ნაკრების წინააღმდეგ არიენი შეცვლაზე შემოვიდა, შემდგომ კი ტრავმაც მიიღო და იძულებული გახდა 1/4 ფინალური მატჩი, რუსეთის ნაკრების წინააღმდეგ გამოეტოვებინა. ნიდერლანდების ნაკრები რუსულ ბარიერს ვერ გაცდა და ტურნირს გამოეთიშა.

 2010 წლის მსოფლიო ჩემპიონატი 
ნიდერლანდების ნაკრების ახალმა მწვრთნელმა ბერტ ვან მარვეიკმა მსოფლიო თასისთვის 23 ფეხბურთელი შეარჩია და რა თქმა უნდა მათ შორის რობენიც ზუსტად სამხრეთ აფრიკის რესპუბლიკაში გაფრენის წინ უნგრეთის წინააღმდეგ ამხანაგური მატჩის ბოლოს რობენმა მუხლის ქვედა მყესის ტრავმა მიიღო და მისი მსოფლიო თასზე თამაში ეჭვქვეშ დადგა.5 ივნისს მარვეიკმა განაცხადა, რომ არ აპირებდა გუნდში არიენის შემცვლელი გამოეძახებინა.
2010 წლის 12 ივნისს არიენი სამხრეთ აფრიკის რესპუბლიკაში ჩავიდა და თავის გუნდს შეუერთდა. ის მოედანზე ორი მატჩი არ გამოჩენილა და სათადარიგოთა სკამზე იჯდა. მიუხედავად ამისა ნიდერლანდების ეროვნულმა ნაკრებმა ორივე მატჩში (დანიასთან 2:0, იაპონიასთან 1:0) გაიმარჯვა. არიენი მინდორზე მხოლოდ კამერუნთან მატჩის 73-ე წუთზე გამოჩნდა. 28 ივნისს სლოვაკეთის ეროვნული საფეხბურთო ნაკრების წინააღმდეგ მატჩში, რობენმა 2010 წლის მსოფლიო თასზე პირველი გოლი გაიტანა და თავის ნაკრების გამარჯვებაში (2:1) დიდი წვლილი შეიტანა. არიენი ამ მატჩის საუკეთესო ფეხბურთელადაც დაასახელეს. რობენმა ტურნირის ნახევარფინალურ მატჩში, რომელიც ნიდერლანდელებმა 3:2 მოიგეს, ურუგვაისაც გაუტანა. ნიდერლანდელმა თასის ფინალში 90 წუთი ითამაშა. ფინალი ესპანეთის ეროვნული ნაკრების გამარჯვებით (1:0) დასრულდა. არიენი წარდგენილი იყო 2010 წლის მსოფლიო თასის ოქროს ბურთზე (შეჯიბრის საუკეთესო ფეხბურთელი), თუმცა ჯილდო დიეგო ფორლანმა არავის დაანება.

 ევრო 2012 
მინიატიურა|არიენ რობენი ევრო 2012-ზე, დანიის ნაკრების წინააღმდეგ.
ევრო 2012-ზე ნიდერლანდებმა ჯგუფურ ეტაპზე სამივე თამაში, გერმანიასა და პორტუგალიასთან 1:2, ხოლო დანიასთან 0:1 წააგო და ჩემპიონატს ამ ეტაპზევე გამოეთიშა. რობენი სამივე მატჩში ძირითად შემადგენლობაში იყო და პორტუგალიასთან მატჩში საგოლე გადაცემაც მიითვალა.

 2014 წლის მსოფლიო ჩემპიონატი 
2014 წლის მსოფლიო ჩემპიონატზე, ნიდერლანდების ნაკრები ესპანეთთან, ჩილესთან და ავსტრალიასთან მოხვდა B ჯგუფში. პირველ ტურში, ლუის ვან გაალის გაწვრთნილმა ნიდერლანდებმა მსოფლიოს მოქმედი ჩემპიონი ესპანელები ანგარიშით 5-1 გაანადგურა, არიენ რობენმა კი დუბლი გაიფორმაVan Gaal masterminds Dutch destruction of Spai . ESPN. 13 ივნისი, 2014. მეორე წრეში, ავსტრალიის წინააღმდეგ მატჩში, რობენმა პირველი გოლი გაიტანა, ნიდერლანდებმა ანგარიშით 3-2 მოიგო. რობენი მატჩის საუკეთესო ფეხბურთელად დასახელდა.ROBBEN; NETHERLANDS; FORWARD has been elected Budweiser MAN OF THE MATCH!   ჯგუფური ეტაპის ბოლო ტურში ნარინჯისფრებმა ჩილელები დაამარცხეს (2-0), რობენმა კი საგოლე გადაცემა მიითვალა.

მერვედფინალში, ნიდერლანდები მექსიკას დაუპირისპირდა. ევროპელებმა მატჩის ბოლოს გატანილი 2 გოლის წყალობით მოიგეს. გამარჯვების მომტანი გოლი რობენის წაქცევისათვის დანიშნულ თერთმეტმეტრიანით კლას-იან ჰუნტელარმა გაიტანა. ბევრი სპეციალისტის აზრით, მოცემულ მომენტში მექსიკელთა მცველ რაფაელ მარკესს თამაშის წესები არ დაურღვევია და არიენმა სიმულაციას მიმართა. თამაშის შემდეგ, რობენმა ნიდერლანდურ ტელევიზიას განუცხადა, რომ პენალტი ნამდვილად იყო, თუმცა გამოტყდა რომ პირველი ტაიმის მიწურულს, ერთ-ერთ ეპიზოდში, მართლაც გააფორმა. მეოთხედფინალში მისმა გუნდმა ვერ შეძლო კოსტა-რიკის დამარცხება ძირითად და დამატებით დროში, თუმცა პენალტების სერიაში შეძლეს მეტოქის გატეხვა. არიენმა თავისი თერთმეტმეტრიანი გაიტანა. ნახევარფინალში ნიდერლანდები არგენტინას დაუპირისპირდა. ძირითადი და დამატებით დრო ანგარიშით 0-0 დამთავრდა, ხოლო პენალტები არგენტინელებმა უკეთესად შეასრულეს (2-4) და ფინალშიც სამხრეთ ამერიკელები გავიდნენ. ნიდერლანდების მხრიდან მხოლოდ რობენმა და კეიტიმ გაიტანეს პენალტები.

არიენმა ბრაზილიის ნაკრების წინააღმდეგ მესამე ადგილისთვის მატჩში მოიპოვა პენალტი, რომლითაც რობინ ვან პერსიმ ანგარიში გახსნა. რობენი ამ თამაშის საუკეთესო ფეხბურთელად დაასახელეს. მატჩი ნიდერლანდების გამარჯვებით, ანგარიშით 3-0 დასრულდა, რობენმა და მისმა თანაგუნდელებმა კი ბრინჯაოს მედლები მიიღეს.

 პირადი ცხოვრება 
რობენი 2007 წლის 9 ივნისს ქალაქ გრონინგენში ბერნადინ ილერტზე დაქორწინდა. ისინი ერთმანეთს ჯერ კიდევ უმაღლესი სკოლიდან იცნობდნენ. ჰყავთ ორი ვაჟი, ლუკა (დ. 2008 წელს) და კაი (დ. 2012 წელს) და ქალიშვილი, ლინი (დ. 2010 წელს). რობენის მამა, ჰანსი, ფეხბურთელის აგენტიცაა.

არიენისა და ბერნადინის პირველ პაემანს იხსენებს რობენის პირველი მწვრთნელი, ბარენდ ბელტმანი: 

არიენი ახალგაზრდულ ასაკში ძალიან მოძრავი და გაბედული იყო. ის ძალიან პუნქტუალური იყო და არასდროს აგვიანებდა. მაგრამ ერთ ოთხშაბათ საღამოს ვარჯიშზე 15 წუთით დააგვიანა. მე მას ვკითხე ასე რატომ მოხდა.
„ჩვენ ვიყავით ბაზრის მოედანზე, გასართობად“, მითხრა მან. მასთან რამდენიმე გოგონა იყო, მე ვკითხე, „იყო მათ შორის ღირსეული?“ - „დიახ, მწვრთნელო, იყო“, მიპასუხა არიენმა. მის ქორწილში გავიგე, რომ გოგონა, რომელსაც არიენი იმ დღეს შეხვდა, ახლა მისი ცოლი და შვილების დედა გამხდარიყო. მას ბერნადინი ერქვა.

რობენი სრულყოფილად ფლობს ნიდერლანდურ, გერმანულ, ინგლისურ და ესპანურ ენებს.

სხვადასხვა
ნიდერლანდელი არ მალავს, რომ ლუდი ძალიან უყვარს და თუკი თავისუფალი დრო აქვს, 1-2 კათხა ლუდს სიამოვნებით გეახლებათ. რობენის აზრით, მცირე რაოდენობის ლუდი ორგანიზმისათვის სასარგებელოც კია. მისი აზრით უპირველეს ყოვლისა უნდა გავმიჯნოთ ერთანეთისაგან ლუდის სიყვარული და ლუდით ალკოჰოლური თრობა. როგორც თავად ამბობს, ლუდს ყოველთვის სვამდა, მაგრამ ეს არც მის წონას დატყობია და ალბათ არც სპორტულ კარიერას. რობენი აღნიშნავს, რომ ფეხბურთელს იცნობს, რომლებიც კარგ ლუდზე უარს არ ამბობენ და ამის პარალელურად, ფეხბურთსაც კარგად თამაშობენ.

 კარიერული სტატისტიკა 

 საკლუბო სტატისტიკა 

საკლუბოლიგათასილიგის თასიკონტინენტურისხვასაერთოკლუბილიგასეზონიმატჩიგოლიმატჩიგოლიმატჩიგოლიმატჩიგოლიმატჩიგოლიმატჩიგოლინიდერლანდილიგანიდერლანდების თასი—ევროპასხვასაერთოგრონინგენიერედივიზია2001–0222664———2810PSV2002–033312  411038132003–04236  8211329ინგლისილიგაინგლისის თასიფეხბურთის ლიგის თასიევროპასხვასაერთოჩელსიპრემიერ ლიგა2004–05187204151—2992005–06286411060104072006–0721240307110363ესპანეთილიგაესპანეთის თასი—ევროპასხვასაერთორეალ მადრიდიესპანეთის ლა ლიგა2007–0821421—50002852008–09297006120378გერმანიალიგაგერმანიის თასი—ევროპასხვასაერთომიუნხენის ბაიერნიგერმანიის საფეხბურთო ბუნდესლიგა2009–10241633—104—37232010–11141211200017132011–1224123295—36192012–1316554941030132013–1419103363223018კარიერა: საერთონიდერლანდები782464—134219933ინგლისი6715101811822010519ესპანეთი501121—111206513გერმანია97551513—36163215186კარიერული სტატისტიკა292105331981762193417151

 სანაკრებო 

 სანაკრებო სტატისტიკა 
 ნიდერლანდების ეროვნული ნაკრებიწელიმატჩიგოლი200331200482200563200610220074020086220098120107420111020121022013105201474სულ8026

 ჩატარებული სანაკრებო მატჩები 
არიენ რობენის ჩატარებული საერთაშორისო მატჩები
<div class="NavContent" style="font-size:normal; text-align:center">
<center>

 №  თარიღი  მასპინძელი გუნდი  სტუმარი გუნდი  შედეგი  შეხვედრის რანგი  გატანილი გოლი  საგოლე გადაცემა PSV-ში თამაშის დროს 1. || 30 აპრილი, 2003 ||   ||  || <center>1 – 1  ამხანაგური <center>0<center>0 2. || 6 სექტემბერი. 2003 ||  ||  || <center>3 – 1  ევრო 2004: კვალიფიკაცია <center>0<center>0 3. || 11 ოქტომბერი, 2003 ||  ||  || <center>5 – 0  ევრო 2004: კვალიფიკაცია <center>1<center>0 4. || 18 თებერვალი 2004 ||  ||  || <center>1 – 0  ამხანაგური <center>1<center>0 5. || 1 ივნისი, 2004 ||  ||  || <center>3 – 0  ამხანაგური <center>0<center>0 6. || 5 ივნისი, 2004 ||   ||  || <center>0 – 1  ამხანაგური <center>0<center>0 7. || 19 ივნისი, 2004 ||  ||  || <center>3 – 2  ევრო 2004  <center>0  <center>2 8. || 23 ივნისი, 2004 ||  ||  || <center>0 – 3  ევრო 2004 <center>0<center>0 9. || 26 ივნისი, 2004 ||  ||  || <center>0 – 0 (5 – 4, პენალტები)  ევრო 2004  <center>0  <center>0 10. || 30 ივნისი, 2004 || ||  || <center>2 – 1  ევრო 2004  <center>0  <center>0 ჩელსიში თამაშის დროს 11. || 17 ნოემბერი, 2004 ||  ||  || <center>0 – 3  მსოფლიო თასი 2006: კვალიფიკაცია  <center>1  <center>0 12. || 26 მარტი, 2005 ||  ||  <center>|| <center>0 – 2  მსოფლიო თასი 2006: კვალიფიკაცია  <center>0  <center>1 13. || 4 ივნისი, 2005 ||  ||  || <center>2 – 0  მსოფლიო თასი 2006: კვალიფიკაცია  <center>1  <center>1 14. || 8 ივნისი, 2005 ||  ||  || <center>0 – 4  მსოფლიო თასი 2006: კვალიფიკაცია  <center>0  <center>0 15. || 17 აგვისტო, 2005 ||  ||  || <center>2 – 2  ამხანაგური  <center>2  <center>0 16. || 7 სექტემბერი. 2005 ||  ||  || <center>4 – 0  მსოფლიო თასი 2006: კვალიფიკაცია  <center>0  <center>0  17. || 8 ოქტომბერი 2005 ||  ||  || <center>0 – 2  მსოფლიო თასი 2006: კვალიფიკაცია  <center>0  <center>0  18. || 1 მარტი, 2006 ||  ||  || <center>1 – 0  ამხანაგური  <center>0  <center>0 19. || 27 მაისი, 2006 ||  ||  || <center>1 – 0  ამხანაგური  <center>0  <center>0  20. || 4 ივნისი, 2006 ||  ||  || <center>1 – 1  ამხანაგური  <center>0  <center>0 21. || 11 ივნისი, 2006 ||  ||  || <center>0 – 2  მსოფლიო თასი 2006  <center>1  <center>0 22. || 16 ივნისი, 2006 ||  ||  || <center>1 – 2  მსოფლიო თასი 2006  <center>0  <center>1 23. || 25 ივნისი, 2006 ||  ||  || <center>0 – 1  მსოფლიო თასი 2006  <center>0  <center>0  24. || 16 აგვისტო, 2006 ||  ||  || <center>0 – 4  ამხანაგური  <center>1 <center> 0 25. || 7 ოქტომბერი, 2006 ||  ||  || <center>1 – 1  ევრო 2008: კვალიფიკაცია  <center>0  <center>0 26. || 11 ოქტომბერი, 2006 ||  ||  || <center>2 – 1  ევრო 2008: კვალიფიკაცია  <center>0  <center>0 27. || 15 ნოემბერი, 2006 || ||  || <center>1 – 1  ამხანაგური  <center>0  <center>0 28. || 24 მარტი, 2007 ||  ||  || <center>0 – 0  ევრო 2008: კვალიფიკაცია  <center>0  <center>0 29. || 28 მარტი, 2007 ||  ||  || <center>0 – 1  ევრო 2008: კვალიფიკაცია  <center>0  <center>0 რეალ მადრიდში თამაშის დროს 30. || 13 ოქტომბერი, 2007 ||  ||  || <center>1 – 0  ევრო 2008: კვალიფიკაცია  <center>0  <center>0 31. || 17 ოქტომბერი, 2007 ||  ||  || <center>2 – 0  ევრო 2008: კვალიფიკაცია  <center>0  <center>0 32. || 29 მაისი, 2008 ||  ||  || <center>1 – 1  ამხანაგური  <center>0  <center>1  33. || 1 ივნისი, 2008 ||  ||  || <center>2 – 0  ამხანაგური  <center>1  <center>0 34. || 13 ივნისი, 2008 ||  ||  || <center>1 – 4  ევრო 2008  <center>1  <center>1 35. || 17 ივნისი, 2008 ||  ||  || <center>2 – 0  ევრო 2008  <center>0  <center>0 36. || 20 აგვისტო, 2008 ||  ||  || <center>1 – 1  ამხანაგური  <center>0  <center>0 37. || 10 სექტემბერი, 2008 ||  ||  || <center>1 – 2  მსოფლიო თასი 2010: კვალიფიკაცია  <center>0  <center>0 38. || 11 თებერვალი, 2009 ||  ||  || <center>1 – 1  ამხანაგური  <center>0  <center>0 39. || 28 მარტი, 2009 ||  ||  || <center>3 – 0  მსოფლიო თასი 2010: კვალიფიკაცია  <center>0  <center>0 40. || 1 აპრილი, 2009 ||  ||  || <center>4 – 0  მსოფლიო თასი 2010: კვალიფიკაცია  <center>0  <center>0 41. || 6 ივნისი, 2009 ||  ||  || <center>1 – 2  მსოფლიო თასი 2010: კვალიფიკაცია  <center>0  <center>0 42. || 10 ივნისი, 2009 ||  ||  || <center>2 – 0  მსოფლიო თასი 2010: კვალიფიკაცია  <center>1  <center>0 43. || 12 აგვისტო, 2009 ||  ||  || <center>2 – 2  ამხანაგური  <center>0  <center>1 მიუნხენის ბაიერნში თამაშის დროს 44. || 5 სექტემბერი, 2009 ||  ||  || <center>3 – 0  ამხანაგური  <center>0  <center>0 45. || 9 სექტემბერი, 2009 ||  ||  || <center>0 – 1  მსოფლიო თასი 2010: კვალიფიკაცია  <center>0  <center>0 46. || 3 მარტი, 2010 ||  ||  || <center>2 – 1  ამხანაგური  <center>0  <center>0 47. || 5 ივნისი, 2010 ||  ||  || <center>6 – 1  ამხანაგური  <center>1  <center>1 48. || 24 ივნისი, 2010 ||  ||  || <center>1 – 2  მსოფლიო თასი 2010  <center>0  <center>1 49. || 28 ივნისი, 2010 ||  ||  || <center>2 – 1  მსოფლიო თასი 2010  <center>1  <center>0 50. || 2 ივლისი, 2010 ||  ||  || <center>1 – 2  მსოფლიო თასი 2010  <center>0  <center>1 51. || 6 ივლისი, 2010 ||  ||  || <center>2 – 3  მსოფლიო თასი 2010 - ნახევარფინალი  <center>1  <center>0 52. || 11 ივლისი, 2010 ||  ||  || <center>0 – 1  მსოფლიო თასი 2010 - ფინალი  <center>0  <center>0 53. || 4 ივნისი, 2011 ||  ||  || <center>0 – 0  ამხანაგური  <center>0  <center>0 54. || 29 თებერვალი, 2012 ||  ||  || <center>2 – 3  ამხანაგური  <center>2  <center>0 55. || 26 მაისი, 2012 ||  ||  || <center>1 – 2  ამხანაგური  <center>0  <center>0 56. || 30 მაისი, 2012 ||  ||  || <center>2 – 0  ამხანაგური  <center>0  <center>0 57. || 2 ივნისი, 2012 ||  ||  || <center>6 – 0  ამხანაგური  <center>0  <center>0 58. || 9 ივნისი, 2012 ||  ||  || <center>0 – 1  ევრო 2012  <center>0  <center>0 59. || 13 ივნისი, 2012 ||  ||  || <center>1 – 2  ევრო 2012  <center>0  <center>1 60. || 17 ივნისი, 2012 ||  ||  || <center>2 – 1 ევრო 2012  <center>0  <center>1 61. || 15 აგვისტო, 2012 ||  ||  || <center>4 – 2  ამხანაგური  <center>0  <center>2 62. || 7 სექტემბერი, 2012 ||  ||  || <center>2 – 0  მსოფლიო თასი 2014: კვალიფიკაცია  <center>0  <center>0 63. || 14 ნოემბერი, 2012 ||  ||  || <center>0 – 0  ამხანაგური  <center>0  <center>0 64. || 6 თებერვალი, 2013 ||  ||  || <center>1 – 1  ამხანაგური  <center>0  <center>0 65. || 22 მარტი, 2013 ||  ||  || <center>3 – 0  მსოფლიო თასი 2014: კვალიფიკაცია  <center>0  <center>0 66. || 26 მარტი, 2013 ||  ||  || <center>4 – 0  მსოფლიო თასი 2014: კვალიფიკაცია  <center>0  <center>1 67. || 7 ივნისი, 2013 ||  ||  || <center>0 – 3  ამხანაგური  <center>1 <center> 0 68. || 11 ივნისი, 2013 ||  ||  || <center>0 – 2  ამხანაგური  <center>0  <center>1 69. || 14 აგვისტო, 2013 ||  ||  || <center>1 – 1  ამხანაგური  <center>0 <center> 0 70. || 6 სექტემბერი, 2013 ||  ||  || <center>2 – 2  მსოფლიო თასი 2014: კვალიფიკაცია  <center>1  <center>0 71. || 11 ოქტომბერი, 2013 ||  ||  || <center>8 – 1  მსოფლიო თასი 2014: კვალიფიკაცია  <center>1  <center>2 72. || 15 ოქტომბერი, 2013 ||  ||  || <center>0 – 2  მსოფლიო თასი 2014: კვალიფიკაცია  <center>1  <center>0 73. || 16 ნოემბერი, 2013 ||  ||  || <center>2 – 2   ამხანაგური  <center>2  <center>2 74. || 31 მაისი, 2014 ||   || || <center>1 – 0   ამხანაგური  <center>0  <center>- 75. || 4 ივნისი, 2014 || ||   || <center>2 – 0   ამხანაგური  <center>1  <center>- 76. || 13 ივნისი, 2014 ||  ||  || <center>1 – 5   მსოფლიო თასი 2014 <center>2  <center>0 77. || 18 ივნისი, 2014 ||  ||  || <center>2 – 3   მსოფლიო თასი 2014 <center>1  <center>0

<small>განახლდა 19 ივნისს, 2014Interlands Nederlands elftal, transfermarkt.co.uk</small>

</center>

</div></div>

 სანაკრებო მატჩებში გატანილი გოლები 
არიენ რობენის მიერ საერთაშორისო მატჩებში გატანილი გოლები
<center>

{| width=100% class="wikitable" style="margin:0 auto"
|- bgcolor=#EEEEEE
! № || თარიღი || ჩატარების ადგილი || მეტოქე გუნდი || ანგარიში გახდა || საბოლოო ანგარიში || ტურნირი
|-
| 1. || 11 ოქტომბერი, 2003 || Philips (სტადიონი), ეინდჰოვენი, ნიდერლანდები ||  || <center>5–0 || <center>5–0 || ევრო 2004: კვალიფიკაცია
|-
| 2. || 18 თებერვალი, 2004 || ამსტერდამ არენა, ამსტერდამი, ნიდერლანდები ||  აშშ || <center>1–0 || <center>1–0 || ამხანაგური
|-
| 3. || 17 ნოემბერი, 2004 || მინი ესტადი, ბარსელონა, ესპანეთი ||  || <center>0–2 || <center>0–3 || მსოფლიო თასი 2006: კვალიფიკაცია
|-
| 4. || 4 ივნისი, 2005 || ფეინოორდი, როტერდამი, ნიდერლანდები ||  || <center>1–0 || <center>2–0 ||მსოფლიო თასი 2006: კვალიფიკაცია
|-
| 5. || 17 აგვისტო, 2005 || ფეინოორდი, როტერდამი, ნიდერლანდები ||  || <center>1–0 || <center>2–2 || ამხანაგური
|-
| 6. || 17 აგვისტო, 2005 || ფეინოორდი, როტერდამი, ნიდერლანდები ||  გერმანია || <center>2–0 || <center>2–2 || ამხანაგური
|-
| 7. || 11 ივნისი, 2006 || რედ ბულ არენა, ლაიპციგი, გერმანია ||  || <center>0–1 || <center>0–1 || მსოფლიო თასი 2006
|-
| 8. || 16 აგვისტო, 2006 || ავივა, დუბლინი, ირლანდიის რესპუბლიკა ||  || <center>0–2 || <center>0–4 || ამხანაგური
|-
| 9. || 1 ივნისი, 2008 || ფეინოორდი, როტერდამი, ნიდერლანდები ||  || <center>2–0 || <center>2–0 || ამხანაგური
|-
| 10. || 13 ივნისი, 2008 || სტად დე სუისი, ბერნი, შვეიცარია ||  || <center>3–1 || <center>4–1 || ევრო 2008
|-
| 11. || 10 ივნისი, 2009 || ფეინოორდი, ნიდერლანდები ||  || <center>2–0 || <center>2–0 || მსოფლიო თასი 2010: კვალიფიკაცია
|-
| 12. || 5 ივნისი, 2010 || ამსტერდამ არენა, ამსტერდამი, ნიდერლანდები ||  || <center>3–1 || <center>6–1 || ამხანაგური
|-
| 13. || 5 ივნისი, 2010 || ამსტერდამ არენა, ამსტერდამი, ნიდერლანდები ||  უნგრეთი || <center>6–1 || <center>6–1 || ამხანაგური
|-
| 14. || 28 ივნისი, 2010 || მოზეს მაბიდა, დურბანი, სამხრეთ აფრიკის რესპუბლიკა ||  || <center>1–0 || <center>2–1 || მსოფლიო თასი 2010
|-
| 15. || 6 ივლისი, 2010 || კეპტაუნი (სტადიონი), კეიპტაუნი, სამხრეთ აფრიკის რესპუბლიკა ||  || <center>3–1 || <center>3–2 || მსოფლიო თასი 2010
|-
| 16. || 29 თებერვალი, 2012 || უემბლი, ლონდონი, ინგლისი ||  || <center>0–1 || <center>2–3 || ამხანაგური
|-
| 17. || 29 თებერვალი, 2012 || უემბლი, ლონდონი, ინგლისი ||  || <center>2–3 || <center>2–3 || ამხანაგური
|-
| 18. || 7 ივნისი, 2013 || გელორა ბუნგ კარნო (სტადიონი), ჯაკარტა, ინდონეზია ||  || <center>3–0 || <center>3–0 || ამხანაგური
|-
| 19. || 6 სექტემბერი, 2013 || ა. ლე კოქ არენა, ტალინი, ესტონეთი ||  || <center>1–0 || <center>2–2 || მსოფლიო თასი 2014: კვალიფიკაცია
|-
| 20. || 11 ოქტომბერი, 2013 || ამსტერდამ არენა, ამსტერდამი, ნიდერლანდები ||  || <center>8–1 || <center>8–1 || მსოფლიო თასი 2014: კვალიფიკაცია
|-
| 21. || 15 ოქტომბერი, 2013 || შუკრუ სარაჯოღლუ, სტამბოლი, თურქეთი ||  || <center>0–1 || <center>0–2 || მსოფლიო თასი 2014: კვალიფიკაცია
|-
| 22. || 16 ნოემბერი, 2013 || კრისტალ არენა, გენკი, ბელგია ||  || <center>2–0 || <center>2–2 || ამხანაგური
|-
| 23. || 4 ივნისი, 2014 || ამსტერდამ არენა, ამსტერდამი, ნიდერლანდები ||  || <center>1–0 || <center>2–0 || ამხანაგური
|-
| 24. || 13 ივნისი, 2014 || არენა ფონტე ნოვა, სალვადორი, ბრაზილია ||  || <center>2–1 || <center>5–1 || მსოფლიო თასი 2014
|-
| 25. || 13 ივნისი, 2014 || არენა ფონტე ნოვა, სალვადორი, ბრაზილია ||  || <center>5–1 || <center>5–1 || მსოფლიო თასი 2014
|-
| 26. || 18 ივნისი, 2014 || ბეირა-რიო, პორტუ ალეგრე, ბრაზილია ||  || <center>1–0 || 3–2 || მსოფლიო თასი 2014
|-
|}</div>

 ტიტულები 
 კლუბი 
 PSV:(2)
 ერედივიზია: 2002–03
 ნიდერლანდების სუპერთასი: 2003

 ჩელსი:(6)
 პრემიერ ლიგა: 2004–05, 2005–06
 ინგლისის საფეხბურთო თასი: 2007
 ლიგის თასი: 2005, 2007
 ინგლისის საფეხბურთო სუპერთასი: 2005

 რეალ მადრიდი:(2)
 ლა ლიგა: 2007–08
 ესპანეთის სუპერთასი: 2008

 ბაიერნი:(19)
 ბუნდესლიგა: 2009–10, 2012–13, 2013–14, 2014–15, 2015–2016, 2016–17, 2017–18
 გერმანიის თასი: 2009–10, 2012–13, 2013–14, 2015–16
 გერმანიის სუპერთასი: 2010, 2012, 2016, 2017, 2018
 უეფა-ს ჩემპიონთა ლიგა: 2012–13
 უეფა-ს სუპერთასი: 2013
 ფიფა-ს მსოფლიო საკლუბო ჩემპიონატი: 2013

 ნიდერლანდები 
ნიდერლანდები
 მსოფლიო ჩემპიონატი — მეორე ადგილი: 2010, მესამე ადგილი: 2014

 პირადი 
 ნიდერლანდების წლის ახალგაზრდა ფეხბურთელი: 2003
 პრემიერლიგის თვის ფეხბურთელი: ნიემბერი, 2004
 პროფესინალური საფეხბურთო ლიგის გუნდი: 2005
 პრემიერ ლიგის თვის გოლი: დეკემბერი, 2005
 ბრავოს ჯილდო: 2005
 გერმანიის თვის გოლი: იანვარი, 2010; მარტი, 2010; აპრილი, 2010
 კიკერის წლი ფეხბურთელი: 2010
 გერმანიის წლის ფეხბურთელი: 2010
 უეფას წლის გუნდი (1): 2010–11
 მატჩის საუკეთესო ფეხბურთელი: უეფას ჩემპიონთა ლიგის ფინალი 2013

 რესურსები ინტერნეტში 


 FC Bayern Munich profile

 Profile  at SoccerSurfer.com
 Wereld van oranje.nl Profile  
 Arjen Robben  at OnsOranje 

 სქოლიო 

კატეგორია:დაბადებული 23 იანვარი
კატეგორია:დაბადებული 1984
კატეგორია:ნიდერლანდელი ფეხბურთელები
კატეგორია:მიუნხენის ბაიერნის ფეხბურთელები
კატეგორია:გერმანიის ბუნდესლიგის ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:პრემიერ ლიგის ფეხბურთელები
კატეგორია:ერედივიზიის ფეხბურთელები
კატეგორია:2006 წლის მსოფლიო საფეხბურთო ჩემპიონატის ფეხბურთელები
კატეგორია:2010 წლის მსოფლიო საფეხბურთო ჩემპიონატის ფეხბურთელები
კატეგორია:2014 წლის მსოფლიო საფეხბურთო ჩემპიონატის ფეხბურთელები
კატეგორია:გრონინგენის ფეხბურთელები
კატეგორია:ეინდჰოვენის პსვ-ს ფეხბურთელები
კატეგორია:უეფა-ს ჩემპიონთა ლიგის გამარჯვებული მოთამაშეები
კატეგორია:მადრიდის რეალის ფეხბურთელები
კატეგორია:ცოცხალი ადამიანები